**HÁTTÉRANYAG**

**AZ ÁLLAMI FELSŐOKTATÁSI INTÉZMÉNYEK ÁTALAKÍTÁSÁRÓL**

1. **Előzmények**

A „Fokozatváltás a felsőoktatásban” című, a kormány által 2014 decemberében elfogadott felsőoktatási stratégia alapján a kormányzat célul tűzte ki a felsőoktatási intézményhálózat racionalizálását, Magyarország térszerkezetéhez igazodó, a minőségjavulás irányába ható, versenyhelyzetet teremtő intézményrendszer kialakítását.

A fenti célkitűzések megvalósításának folyamata során az EMMI Felsőoktatásért Felelős Államtitkársága 2015 nyarán felmérte a változtatásban érintett felsőoktatási intézményeket és felkérte az intézmények vezetőit arra, hogy a lehetséges változási irányokat vizsgálják meg és ez alapján készítsenek tanulmányokat, javaslatokat a szükséges változásokról.

**A vizsgálandó intézményi változások az alábbiak voltak:**

1. A Nyugat-magyarországi Egyetem átalakítása és azon belül:

* A mosonmagyaróvári telephelyen működő Mezőgazdaság- és Élelmiszertudományi Kar kiválása és csatlakozása a győri székhelyű Széchenyi István Egyetemhez.
* A győri telephelyen működő Apáczai Csere János Kar kiválása és csatlakozása a győri székhelyű Széchenyi István Egyetemhez.
* A szombathelyi telephelyen működő karok kiválása és önálló szombathelyi felsőoktatási intézmény létrehozása.
* A soproni székhelyen egy erős, nemzetközi hírnevét építő faipari és erdőmérnöki képzési profilra koncentráló ágazati egyetem létrehozása.

1. A Kecskeméti Főiskola és a Szolnoki Főiskola egyesülésének lehetőségei.
2. A Károly Róbert Főiskola és az Eszterházy Károly Főiskola egyesülésének lehetőségei (kiegészülve a Szent István Egyetem jászberényi képzési helyével).
3. A Budapesti Corvinus Egyetem átalakítása és azon belül:

* A budai campuson működő három kar (Élelmiszertudományi, Kertészettudományi, Tájépítészeti és Településtervezési Kar) kiválása és csatlakozása a Szent István Egyetemhez

1. A Szent István Egyetem átalakítása és azon belül:

* Az Állatorvostudományi Kar kiválása és önálló felsőoktatási intézmény létrehozása erős, nemzetközi hírnevét építő állatorvostudományi képzés profilra koncentráló ágazati egyetemként.
* A Budapesti Corvinus Egyetem budai campusán működő három kar (Élelmiszertudományi, Kertészettudományi, Tájépítészeti és Településtervezési Kar) csatlakozása.
* A jászberényi képzési hely kiválása és csatlakozása az egri Eszterházy Károly Főiskolához.

1. **Az intézményátalakítási döntések megszületésének folyamata**

Az EMMI Felsőoktatásért felelős Államtitkársága több körben egyeztetett az érintett intézmények vezetőivel, illetve a változásban érintett szervezeti egységek vezetőivel.

* Első lépésként felkérte az intézményeket arra, hogy projektmunka keretében adjon javaslatot a lehetséges átalakításokra (készüljön ennek keretében egy stratégiai terv, egy megvalósíthatósági terv, illetve egy üzleti terv).
* Az EMMI elvárása volt, hogy a projektteamekben vegyenek részt az intézményi átalakítással érintett szervezeti egységek és képzések kapcsán releváns felhasználói szféra képviselői, akik külső szereplőként tanáccsal tudnak segíteni.
* További elvárás volt, hogy az egyeztetések során mind az érintett szakszervezetek vezetőivel, illetve a közalkalmazotti tanácsok vezetőivel, valamint az érintett hallgatói önkormányzatok elnökeivel egyeztetni szükséges a javaslatokat.
* Az intézményi projektteamek a nyár folyamán kidolgozták az egyes intézményi átalakításra vonatkozó javaslataikat.
* A felsőoktatási államtitkárság a javaslatokat áttekintette, azokkal az esetek többségében egyetértett és támogatja.

Ott, ahol az intézményi projektteamek alternatívákat fogalmaztak meg, a fenntartó választott az alternatívák közül a szakmai érvek és elemzések adatainak figyelembevételével. (Ilyen eset a Budapesti Corvinus Egyetem átalakításával kapcsolatban merült fel, ahol is a Szent István Egyetem és a Budapesti Corvinus Egyetem egymástól eltérő alternatívákat fogalmaztak meg, a fenntartó a Szent István Egyetem által javasolt működési modell megvalósítását támogatja).

* Ezt követően a fenntartó felkérte az intézményeket arra, hogy a szenátusok útján erősítsék meg ezeket a javaslatokat, a formális döntést a fenntartó ezt követően hozta meg.

1. **Az intézményi javaslatok elfogadásának szempontjai**

Erősíteni szükséges a képzési helyek döntési önállóságát, ameddig a felsőoktatási intézményi érdekeket az önállóság nem sérti vagy veszélyezteti. Ezzel kapcsolatban folyamatban van egy általános működési modell kialakítása a hatályos jogszabályi feltételek között.

A hallgatói érdekek figyelembe vétele nélkül nem születhet meg fenntartói döntés.

Fontos szempont az átalakítások során az új intézményi struktúra külföldi hallgatókat vonzó képessége, a felsőoktatási stratégiában foglalt nemzetköziesítés érdekében.

Fontos szempont, hogy jól strukturált és koncentrált képzési profillal rendelkező intézményrendszer alakuljon ki, így nem lehetséges a döntés meghozatala pusztán egyes személyek, karok vagy az átalakítással érintett intézmény érdekeinek kizárólagos figyelembe vételével.

1. **A fenntartó által elfogadott javaslatok**

**A Nyugat-magyarországi Egyetem átalakítása:**

* A mosonmagyaróvári telephelyen működő Mezőgazdaság- és Élelmiszertudományi Kar, valamint a győri telephelyen működő Apáczai Csere János Kar kiválása és csatlakozása a győri székhelyű Széchenyi István Egyetemhez.
  + **Tervezett időpont: 2016. 01. 01.**
* A két egyetem projektcsapatai által előkészített anyagok eredményeként mindkét intézmény egyetértett abban, hogy ez a megoldás segíti a további racionális működést.
* A szombathelyi telephelyen működő karok kiválása és önálló szombathelyi felsőoktatási intézmény létrehozása jelenleg nem időszerű, hanem hosszabb távú cél. Jelenleg a képzési hely belső struktúrájának és döntéshozatali mechanizmusainak átalakítására van szükség annak érdekében, hogy önálló intézménnyé válhasson ez az egyetemi campus. Ennek keretében középtávon szükséges átgondolni a képzési portfólió tisztítását és átalakítását a szombathelyi kari vezetők elképzeléseinek figyelembe vételével akként, hogy a képzési hely tekintetében önálló – az egyetem érdekeire tekintettel lévő – döntéshozatali elvek, szabályok kialakítása válik szükségessé a későbbi teljes önállóság előkészítése érdekében.
  + **Tervezett időpont: 2017. 07. 01.**
* A soproni székhelyen egy erős, nemzetközi hírnevét építő faipari és erdőmérnöki képzési profilra koncentráló ágazati egyetem létrehozása szintén hosszabb távú cél, a szombathelyi önállóság előkészítésével együtt, további kormányzati erőforrások esetleges felhasználásával.
  + **Tervezett időpont: 2017. 07. 01.**
* A zalaegerszegi képzési hely (Mechatronikai Intézet) átadása a Pannon Egyetemnek.
  + **Tervezett időpont: 2016. 01. 01.**

**A Kecskeméti Főiskola és a Szolnoki Főiskola egyesülése**

* A két főiskola vezetőségének egységes javaslata alapján a két főiskola egyesülésével egy új – az alkalmazott tudományok egyeteme törvényi feltételeinek megfelelő – felsőoktatási intézmény, egyetem jön létre kecskeméti székhellyel és szolnoki telephellyel.
  + **Tervezett időpont: 2016. 07. 01.**
* A képzési portfólió áttekintése, egységes elvek alapján történő megfelelő átalakítása egy lényegesen hatékonyabb működést eredményezhet.

**A Károly Róbert Főiskola és az Eszterházy Károly Főiskola egyesülése (kiegészülve a Szent István Egyetem jászberényi képzési helyével)**

* A két főiskola vezetőségének egységes javaslata alapján a két főiskola egyesülésével egy új – az alkalmazott tudományok egyeteme törvényi feltételeinek megfelelő – felsőoktatási intézmény, egyetem jön létre.
  + **Tervezett időpont: 2016. 07. 01.**
* A képzési portfólió áttekintése, egységes elvek alapján történő megfelelő átalakítása egy lényegesen hatékonyabb működést eredményezhet.
* A gyöngyösi telephelyen a jövőben két kar képzései jelennek meg akként, hogy egy agrárképzésekkel foglalkozó kar telephelye lesz Gyöngyös, illetve az egri telephelyen lévő Gazdálkodás- és Társadalomtudományi Kar kihelyezett intézete működik Gyöngyösön tovább.
* További eleme az átalakításnak, hogy a Szent István Egyetemmel folytatott tárgyalások eredményeként a jászberényi Alkalmazott Bölcsészeti és Pedagógiai Kar is a jövőben az egri egyetem részeként folytatja tovább a működését.

**A Budapesti Corvinus Egyetem átalakítása**

* A budai campuson működő három kar (Élelmiszertudományi, Kertészettudományi, Tájépítészeti és Településtervezési Kar) kiválik és csatlakozik a Szent István Egyetemhez
  + **Tervezett időpont: 2016. 01. 01.**
* Várhatóan a Szent István Egyetemmel közös képzési kapcsolódások hatékonyabb működést eredményeznek a korábbi elkülönült működéshez képest.
* Ebben az esetben a Budapesti Corvinus Egyetem projektteamje egy irányított együttműködés lehetőségét vetette fel a szervezeti integráció alternatívájaként, azonban ezzel a megoldással a fenntartó nem ért egyet.

**A Szent István Egyetem átalakítása**

* Az Állatorvostudományi Kar kiválása és önálló felsőoktatási intézmény létrehozása erős, nemzetközi hírnevét építő állatorvostudományi képzés profilra koncentráló ágazati egyetemként.
  + **Tervezett időpont: 2016. 07. 01.**
* A Budapesti Corvinus Egyetem budai campusán működő három kar (Élelmiszertudományi, Kertészettudományi, Tájépítészeti és Településtervezési Kar) csatlakozása.
* A Szent István Egyetem projektteamje a szervezeti integrációt javasolta a karok esetében, a fenntartó ezt a megoldást támogatja.
* A jászberényi Alkalmazott Bölcsészeti és Pedagógiai Kar kiválása és csatlakozása az egri Eszterházy Károly Főiskolához.
  + Ld. fentebb.